Okresná prokuratúra Bánovce nad Bebravou 
K Zornici 892, 957 01 Bánovce nad Bebravou 	

Sp. zn. : Pv 112/13/3301	Bánovce nad Bebravou, 15.7.2013
EEČ : 2-23-18-2013

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátorka Okresnej prokuratúry Bánovce n/Bebravou
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 81,57 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX  
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Bánovce nad Bebravou pod spisovou značkou ORP-55/BN-BN-2013.
od presne nezisteného času dňa 20.10.2010 do 16.30 hod. dňa 14.02.2013 bez uzatvorenej Zmluvy o dodávke zemného plynu odoberala z odberného miesta č. XXXXX nachádzajúcom sa na XXXXX zemný plyn v celkovom množstve 19 metrov kubických, čím týmto svojim konaním spôsobila poškodenému XXXXX XXXXX, XXXXX 26, IČO: XXXXX škodu vo výške 81,57 €.

Odôvodnenie: 
Uznesením povereného príslušníka Obvodného oddelenia PZ Bánovce nad Bebravou zo dňa 06.05.2013 pod ČVS:ORP-55/BN-BN-2013 bolo podľa § 206 ods. 1 Trestného poriadku vznesené obvinenie XXXXX, nar. XXXXX pre prečin krádeže podľa § 212 ods. 2 písm. e) Trestného zákona na skutkovom základe uvedenom v predmetnom uznesení.

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 220 ods. 2 Trestného poriadku schváliť zmier podľa odseku 1 nemožno, ak
 a) trestným činom bola spôsobená smrť osoby,
 b) je vedené trestné stíhanie pre korupciu, alebo
 c) je vedené trestné stíhanie proti verejnému činiteľovi alebo zahraničnému verejnému činiteľovi pre trestný čin spáchaný v súvislosti s výkonom ich právomoci a v rámci ich zodpovednosti.

	Preskúmaním príslušného spisového materiálu som zistila, že v predmetnej trestnej veci sa koná o prečine, pre ktorý zákon ustanovuje trest odňatia slobody, ktorého horná hranica neprevyšuje päť rokov.

	Obvinená XXXXX  v priebehu prípravného konania vyslovila súhlas s rozhodnutím o schválení zmieru a zastavením trestného stíhania a súčasne slobodne, vážne a určito vyhlásila, že spáchala skutok, pre ktorý je trestne stíhaná, pričom o uvedenom nie sú odôvodnené pochybnosti. Zároveň v plnej výške nahradila  poškodenej spoločnosti XXXXX XXXXX, XXXXX škodu, spôsobenú predmetnou trestnou činnosťou. Taktiež splnomocnenec poškodenej firmy XXXXX vyslovil súhlas s rozhodnutím o schválení zmieru a zastavením trestného stíhania obvinenej XXXXX 

	Obvinená XXXXX  dňa 03.07.2013 uhradila na depozitný účet Okresnej prokuratúry Bánovce nad Bebravou vedený vo VÚB, a.s. Trenčín, č.ú.:XXXXX, variabilný symbol XXXXX, sumu vo výške 100 €, z ktorej suma vo výške 50 € bude poukázaná štátu na peňažnú pomoc poškodeným trestnými činmi a suma vo výške 50 € bude poukázaná na všeobecne prospešné účely pre neziskovú organizáciu XXXXX na bankový účet vedený vo VÚB a.s., číslo účtu: XXXXX, pričom predmetnú zloženú sumu prokurátorka považuje za primeranú závažnosti spáchanej trestnej činnosti. 

	Z obsahu spisového materiálu bolo zistené, že obvinená XXXXX doposiaľ nebola priestupkovo riešená ani súdne trestaná.

Vzhľadom na charakter a závažnosť spáchaného prečinu, na mieru akou bol predmetným prečinom dotknutý verejný záujem, na osobu obvineného a  jeho osobné a majetkové pomery prokurátorka dospela k záveru, že rozhodnutie o schválení zmieru a zastavení trestného stíhania je z hľadiska účelu trestného konania dostačujúce.

Nakoľko boli všetky zákonné podmienky pre uvedený spôsob rozhodnutia splnené, prokurátorka okresnej prokuratúry rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Žiklová
prokurátorka